Af: Rasmus Schønning • Fotograf: Singapore Turistbureau
Læs flere artikler om ferie i Singapore her på RejseAvisen.dk
Pas på at fisken ikke æder dig i Trick Eye Singapore
Et helt specielt museum er åbnet på Sentosa. Og med sine 80 unikke tredimensionelle billeder er museet det næste i en række af innovative nye attraktioner i Singapore.
På "Trick Eye Singapore" kan besøgende nemlig træde ind i billederne og forvandle sig til cyklende engle, røre ved månen eller ride på en havskildpadde.
"Trick Eye" har været en favorit-attraktion i Korea i flere år, og nu er tiden kommet til den asiatiske metropol.
Mens Singapore-museet indeholder originale kunstværker fra den koreanske samling som "Angel's Wings", "Moon over the sky" og "Human Cannonball", har Trick Eye Singapore også fået sine egne unikke udstillinger.
Blandt de mere end 50 specialdesignede værker vil besøgende finde "Upside-Down Aquarium", "Horse Racing" og et af Singapores kendetegn - The Merlion.
Og når gæster ankommer til museet, bliver de budt velkommen af en kæmpe baby, der også er specialdesignet til Singapore-museet.
Den tredimensionelle udstilling består af seks forskellige tematiserede gallerier: World of Masterpieces, Safari Kingdom, Stars of Circus, Dreams of Fairytale, Love in Winter og Adventure Discovery.
Hvert galleri er specialdesignet med det formål at give museets gæster muligheden for at tage forbløffende og meget livagtige billeder, der lader minderne om museumsbesøget vare hele livet.
Hvis du er vild med mod, mystik og magi, skal du lægge vejen forbi det nye show ved Siloso Beach på Sentosa.
"Wings of Time" er den eneste permanente aften-forestilling på åbent hav. Med imponerende ildshow, springvand og vilde multimedie-effekter kan gæster nyde eventyret om den mystiske forhistoriske fugl Shahbaz, der sammen med sine venner Rachel og Felix rejser gennem imponerende og smukke landskaber.
Historien, der handler om tidens mysterier, vil underholde både børn og voksne.
Kom tæt på dyrene på River Safari Cruise
Besøgende hos River Safari kan fremover tage på en afslappende naturrute langs Upper Seletar Reservoir og nyde synet af klar blå himmel og frodig grøn skov og samtidig få en chance for at se vilde dyr med introduktionen af parkens seneste attraktion - River Safari Cruise.
Den 15 minutter lange sejltur viser dig det maleriske Upper Seletar Reservoir - et af Singapores største vandindvindings-område - og giver besøgende en sjælden mulighed for at komme tæt på naturen i de betagende omgivelser med tropisk regnskov og spejlblanke floder.
Den nye rute, der bugter sig langs udkanten af Singapore Zoo og Night Safari, giver besøgende mulighed for at spotte vilde dyr som giraffer og næsehorn.
Heldige gæster kan også få et glimt af elefanterne på deres daglige spadsereture langs vandkanten.
Fotograf: Gardens by the Bay
I Gardens by the Bay tager man gæster med på en botanisk ekspedition til Indien.
Stå ansigt til ansigt med vilde dyr som tigre og elefanter - lavet af planter selvfølgelig - mens du opsluges af den indiske nationalfugls storhed, påfuglen, der er elegant draperet i farverige blomster som stedmoderblomster, morgenfruer og orkideer.
Udstillingen ’Indian Safari’ er det indiske ben i 2014-blomsterudstillingen "Gardens by the Bay Goes around the World".
Haven er desuden vært for særlige events på Childrens Day og den indiske festival Deepavali.
Oplev Østens eksotiske storbyperle - Sing...
Tv: På Tur Til - krydstogt Singapore - H...
Singapore: River Safari - endnu en attrak...
Attraktion: Gardens by the Bay, Singapore
Attraktion: Resort World Sentosa, Singapore
Attraktion: Sentosa - the State of Fun, S...
Attraktion: Wildlife Reserve, Singapore
Turistinfo: Singapore, Sydøstasien
Tv-klip: På tur Til - krydstogt, Singapor...